สวัสดีค่ะ ครั้งแรกเป็นตกขาว และคันมาก และจะมีน้ำเหลวๆไหลออกมาและมีกลิ่น ซื้อยาฆ่าเชื้อและยาสอดมากินแล้วหายไปราว2สัปดาห์ แล้วกลับมาเป็นใหม่ค่ะ เป็นตกขาวก้อนเหมือนนมบูด พอระหว่างวันก็จะเป็นน้ำเหลวๆ ไม่มีกลิ่นค่ะ แต่คันนิดๆไม่มากเหมือนครั้งแรก เป็นมาหลายวันแล้วค่ะ กังวลมากๆค่ะ
สวัสดีค่ะ อาการตกขาวคล้ายนมบูด อาจเกิดจาก1.ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ2.ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน3.การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอดการมีตกขาวสีขาวเป็นก้อนในลักษณะดังกล่าวมาน่าจะคล้ายกับเป็นเชื้อราช่องคลอดมากที่สุดการดูแลตัวเองเบื้องต้น ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์ และควรไปพบสูตินรีแพทย์เพื่อยืนยันการวินิจฉัยสังเกตอาการถ้าคันช่องคลอดมาก ตกขาวมีเลือดปน บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือดควรรีบไปพบแพทย์